123.01 REGOLI DWAR IT-TNAQQIS META L-IMPJANT U L-MAKKINARJU JITKABAR BL-UŻU ORDINARJU L-AVVIŻ LEGALI 298 tal-2001, kif emendat bl-Avviżi Legali 323 tal-2001 u 291 tal-2010. L-AVVIŻ LEGALI 298 tal-2001, kif emendat bl-Avviżi Legali 323 tal-2001 u 291 tal-2010. 1. It-titolu ta’ dawn ir-Regoli hu Regoli dwar Tnaqqis meta l-Impjant u l-Makkinarju jitkabar bl-Użu Ordinarju. 2. Tifsir. Kap. 123. F’dawn ir-regoli, kemm-il darba r-rabta tal-kliem ma tkunx teħtieġ xort’oħra, frażijiet u espressjonijiet użati f’dawn ir-regoli għandu jkollhom it-tifsir mogħti lilhom fl-Att dwar it-Taxxa fuq l-Income, hawnhekk iżjed ’il quddiem imsejjaħ "l-Att". 3. Tnaqqis għal tqagħbir bl-użu. Tnaqqis li jsir ta’ kull sena meta l-impjant u l-makkinarju jitkabar bl-użu ordinarju skond l-artikolu 14(1)(f) ta’ l-Att għandu jiġi kkalkolat fuq il-metodu tal-linja drittatul l-inqas għadd ta’ snin, preskritt fl-Iskeda li tinsab ma’ dawn ir-regoli. 4. Klassifika ta’ l-attiv. Meta oġġett li jkun impjant u makkinarju jkun jista’ jiġi kklassifikat taħt iktar mill-partiti fl-Iskeda dan għandu jkun ikklassifikat skond l-użu preponderanti li jsir minn u ta’ kull sena. 5. Tnaqqis permissibbli. It-tnaqqis ta’ kull sena meta l-impjant u l-makkinarju jitkabar bl-użu għandu jkun jikkostitwixxi tnaqqis permissibbli biss f’dawk il-każijiet fejn ikunu nżammurecords u dokumentazzjoni kif imiss tan-nefqa ta’ l-attiv li għar-rigward tiegħu jkun qed jintalab tnaqqis. 6. Nefqa ta’ l-attiv. In-nefqa ta’ xi attiv għandha tiġi stabbilita skond prinċipji ta’ kontijiet li jkunu ġeneralment aċċettati. 7. Tnaqqis li jsir skond id-data ta’ l-akkwist ta’ l-attiv. Meta l-attiv jiġi użat fil-produzzjoni ta’ l-income għal xi parti mill-perjodu jew sena ta’ kontijiet li dwarha tkun tirreferixxi sena ta’ stima biss f’każ ta’ xi wieħed mill-każijiet li ġejjin, it-tnaqqis ta’ kull sena meta l-impjant u l-makkinarju jitkabar bl-użu dwar dak l-attiv għandu jiġi żgurat kif hawniktar ’l isfel stabbilit: (a) jekk l-attiv jiġi akkwistat jew komplut f’xi data li ma tkunx dik meta tibda s-sena, it-tnaqqis għandu jiġi kkalkolat bħal li kieku l-attiv kien intuża matul is-sena kollha; u (b) jekk l-attiv jinbiegħ jew jiġi xort’oħra trasferit, meqrud jew ma jibqax jintuża bħala mkidd għal kollox jew obsolet jew li xort’oħra m’għandux użu jew m’għadux iktar meħtieġ, f’xi data li ma tkunx dik ta’ tmiem is-sena, m’għandu jkun permess ebda tnaqqis dwar dik is-sena meta tiġri dikil-ġrajja. 8. Trasferiment ta’ l-attiv. Meta persuna takkwista xi attiv mingħand persuna oħra u-(a) dik il-persuna tkun ikkontrollata u tkun il-proprjetà sa limitu ta’ iktar minn ħamsin fil-mija tal-persuna l-oħra; jew (b) dik il-persuna tkun tikkontrolla u tkun il-proprjetarja f’iktar minn ħamsin fil-mija tal-persuna l-oħra; jew (ċ) dawk iż-żewġ persuni, t-tnejn li huma, jkunu kkontrollati u jkunu l-proprjetà sa limitu ta’ iktar minn ħamsin fil-mija ta’ xi persuna jew persuni oħra, it-tnaqqis meta l-impjant u l-makkinarju jitkabar bl-użu li jkunu dovuti lil dik il-persuna għandhom jiġu kkalkolati fuq l-inqas ammont minn bejn dawn - (i) il-valur miktub ta’ l-attiv li jkun f’idejn il-persuna l-oħra fid-data ta’ l-akkwist minn dik il-persuna, hekk li dak il-valur miktub jiġi kkalkolat wara li jiżdied jew jitnaqqas xi ħlas jew allowance bilanċjali skond il-każ; jew (ii) in-nefqa li tiġi ta’ l-akkwist għas-sid il-ġdid. 9. Meta jinkiseb attiv b’mod li ma jkunx titolu oneruż, it-tnaqqis ta’ kull sena meta l-impjant u l-makkinarju jitkabar bl-użu għal dik il-persuna m’għandux ikun akbar minn dak li kieku kien ikun permess li s-sid preċedenti. 10. Tnaqqis dwar l-użu u l-proprjetà ta’ l-attiv. Meta persuna tagħmel użuminn attiv li ma jkunx jappartjeni lilha b’dawk il-pattijiet li l-oneru tat-tqagħbir bl-użu jkun jinkombi fuq l-utent u mhux fuq is-sid ta’ l-attiv, it-tqagħbir bl-użu għandu jiġi kkalkolat skond dawn ir-regoli u għandu jitħalla jsir bħala tnaqqis mill-utent fl-istess limitu daqs likieku is-sid ta’ l-attiv kienżamm l-użu ta’ dak l-attiv u kien qed jużah fil-produzzjoni ta’ l-incometas-sid innifsu. 11. Attiv li jintuża għall-produzzjoni ta’ l-income u għal finijiet oħra. Meta attiv jintuża kemm fil-produzzjoni ta’ l-incomekemm għal finijiet oħra, it-tnaqqis ta’ kull sena għat-tqagħbir bl-użu għandu f’kull każ jiġi kkalkolat skond dawn ir-regoli, iżda t-tnaqqis li għandu jiġi permess ta’ kull sena dwar kull tali tnaqqis hekk ikkalkolat, għandu jitnaqqas fil-proporzjon bejn l-użu ta’ l-attiv fil-produzzjoni ta’ l-income u l-użu totali tiegħu. 12. Attiv li fuqu jkunu qabel intalbu allowances. Il-valur miktub ta’ impjant u makkinarju li dwarhom ikun ġie permess tnaqqis għal tqagħbir bl-użu qabel is-sena ta’ stima 2002 għandu, għall-fini ta’ dawn ir-regoli, jitqies li jkun in-nefqa ta’ l-akkwist li fuqu għandhom jiġu permessi allowances għal tqagħbir bl-użu, skond dawn ir-regoli, għal dik is-sena ta’ stima u għal snin ta’ stima li jiġu wara għar-rigward ta’ tali impjant u makkinarju.